Jason Bradley in hospitaal na inwendige bloeding – Pieter Cloete
Home/Afrikaanse Musiek/Jason Bradley in hospitaal na inwendige bloeding
Jason Bradley in hospitaal na inwendige bloeding
Die bekende Country-sanger, Jason Bradley, is tans in die Heidelbergse Hospitaal opgeneem nadat hy gediagnoseer is met 'n groot ystertekort in sy bloed en lae bloedtelling. Tina Bradley, Jason se vrou, sê dat Jason reeds die afgelope paar jaar met 'n lewerproblem en lae yster sukkel. "Jason se immuunstelsel is baie laag weens die lae yster. Sy liggaam is baie vatbaar vir siektes en daarom het ons vanjaar besluit om baie minder konserte te doen sodat sy liggaam kan herstel. Die spanning wat bygekom het met Lockdown en finansiële uitdagings het ook bygedra dat sy vorige maagseer weer erg begin bloei het. Voor hy sy bloed weer op gesonde vlak kon kry, het hy ongelukkig weer bloed verloor. Juis daarom het sy hart baie swaar gekry en die dokter kon hom weer stabiel kry. Verdere toetse word gedoen om die oorsaak te bevestig."
Tina sê hy is onmiddellik by die Heidelberg Hospitaal opgeneem waar hy reeds 'n tweede bloedoortapping ontvang het. "Die Heidelberg Hospitaal het vanoggend bevestig dat Jason se toestand stabiel is en dat dit reeds beter gaan met hom."
Sy wil ook almal bedank vir die ondersteuning en gebede vir Jason. "Ons is so dankbaar vir almal se onderskraging in hierdie tyd. Ons weet ook dat die Here vir Jason deur hierdie moeilike tyd sal dra en gesond sal maak," sê Tina.
Vorige Doctor cuts her 60cm locks to empower 3 girls battling serious illnesses!
Volgende Janie Bay en Danie Reënwolf span hul unieke kragte saam in nuwe enkelsnit!
Musiekwerkswinkel vir kleuterskoolonderwysers – 17 April 2021
Die Federasie van Afrikaanse Kultuurvereniginge (FAK), in samewerking met die Afrikaanse Onderwysnetwerk (AON), bied 'n …